ddrg/super_eurlex huggingface dataset:
(108)

ÖVAG præsenterede endvidere en strategi for delvis tilbagebetaling af statens kapitalindskud, der omfatter udløbet af aktivgarantien i 2015 samt tilbagebetalingen af en tranche af den statslige kapital i form af kapitalbeviser på 150 mio. EUR i 2017 og den resterende tranche på 150 mio. EUR umiddelbart efter den 31. december 2017. I den forbindelse vil ÖVAG beholde sit overskud i omstruktureringsperioden for at øge sin kapitalposition. Derved bør det blive muligt for banken at håndtere udløbet af aktivgarantien i 2015 og tilbagebetale den statslige kapital i form af kapitalbeviser af egne midler inden for den aftalte frist under hensyntagen til de lovpligtige egenkapitalkrav. Kommissionen bemærker, at banken har fremlagt oplysninger om sin kapitalposition indtil 2018 (57) inden for rammerne af de økonomiske prognoser for basisscenariet, hvoraf det fremgår, at gennemførelsen af exitstrategien medfører en CET1 på [12-13] % og en egenkapitalandel på [14-15] %. Kommissionen glæder sig over de tilknyttede industri-andelsbankers tilsagn om at hjælpe ÖVAG med at gennemføre exitstrategien for den statslige kapital i form af kapitalbeviser (58). Ifølge den følsomhedsanalyse, som banken har fremlagt, vil de tilknyttede industri-andelsbanker, hvis der sker en negativ udvikling i ÖVAG's ikke-kernesegment, råde over tilstrækkelig egenkapital til, at ÖVAG kan tilbagebetale den statslige kapital i form af kapitalbeviser i overensstemmelse med tilsynsreglerne. Kommissionen mener, at exitstrategien og det afkast på egenkapitalen, der er opnået ved udgangen af omstruktureringsperioden, sikrer, at den statsstøtte, som er ydet til ÖVAG, afsluttes via tilbagebetaling, udløb eller forrentning på normale markedsvilkår.
(42)

De polske myndigheder fremsendte ligeledes oplysninger om de øvrige foranstaltninger, som socialsikringsmyndigheden havde iværksat med henblik på at sikre og inddrive gælden. a) For det første var gælden til socialsikringsmyndigheden i 2001-07 garanteret med et pant, der dækkede 100 % af gælden. I takt med at gælden voksede, blev nye aktiver tilføjet dette pant for at dække den nye gæld. b) For det andet sendte socialsikringsmyndigheden sagen til inkasso i 2003 og opnåede herigennem næsten 9 mio. PLN fra det kontrollerede salg af virksomhedens aktiver og som følge af det udlæg, der blev gjort i PZL Dębicas konti. De polske myndigheder fremsendte detaljerede oplysninger om salget af PZL Dębicas aktiver, som gjorde det muligt for virksomheden at nedbringe gælden til socialsikringsmyndigheden med ca. 7 mio. PLN i perioden 2004-2008 (jf. tabel 5). Polen forklarede, at PZL Dębica agtede at sælge flere af sine aktiver, men at det siden 2009 imidlertid ikke har været muligt at finde en køber, der var villig til at betale markedsprisen, som følge af finanskrisen. c) For det tredje fremgik det af den af Polen fremsendte dokumentation fra den periode, at socialsikringsmyndigheden i 2006 havde overvejet at begære PZL Dębica konkurs. Polen indsendte et brev af 20. november 2006, hvori socialsikringsmyndigheden orienterede virksomheden om, at den agtede at begære PZL Dębica konkurs. PZL Dębica besvarede den 12. december 2006 socialsikringsmyndighedens brev ved at fremsende oplysninger om den første omstruktureringsplan, virksomhedens finansielle situation og fremtidsudsigter, hvori det bl.a. blev anført, at PZL Dębica ville få overskud i 2006 for første gang. PZL Dębica anmodede socialsikringsmyndigheden om at undlade at indgive konkursbegæring og gøre udlæg i flere af virksomhedens aktiver, som PZL Dębica hævdede hindrede den igangværende omstruktureringsprocedure. I sit svar af 16. januar 2007 gav socialsikringsmyndigheden PZL Dębica meddelelse om, at myndigheden havde besluttet at undlade at begære virksomheden konkurs, men at den fortsat ville gøre udlæg i og sælge virksomhedens aktiver. d) Afslutningsvis forklarede Polen, at de 9 mio. PLN, som socialsikringsmyndigheden havde inddrevet i perioden 2003-12, omfattede virksomhedens frivillige tilbagebetalinger, der var mulige som følge af det overskud, som var skabt siden 2006, og kapital tilført af en privat investor i 2010. Tabel 5 Salg af PZL Dębicas aktiver Aktion nr. Type aktiv Salgsdato Salgspris (PLN) 430/51 430/52 430/14 galvaniseringsanlæg 17.2.2004 […] (14) 430/144 ubebygget areal 19.10.2006 […] 430/104 ubebygget areal 31.1.2007 […] 430/141 kompressorbygning 5.7.2007 […] 430/44 bebygget areal 15.11.2007 […] 430/10 industribygning 12.12.2007 […] 430/113 bebygget areal 430/114 bebygget areal 430/115 bebygget areal 430/156 vej 430/49 430/140 430/155 430/157 430/159 bebyggede og ubebyggede arealer, vej 16.1.2008 […] 430/162 lager 9.7.2008 […] 430/164 430/166 ubebyggede arealer 16.12.2008 […] I alt: 7 171 500
(1)

På møderne den 11.-12. december 2008 og den 18.-19. juni 2009 noterede Det Europæiske Råd sig den irske befolknings betænkeligheder med hensyn til Lissabontraktaten og var derfor enigt om, at der, forudsat at Lissabontraktaten trådte i kraft, efter de nødvendige retlige procedurer skulle træffes en beslutning om, at Kommissionen fortsat omfatter en statsborger fra hver medlemsstat.
(5)

Produkter, der ikke overholder forordning (EF) nr. 853/2004, bør ikke indføres i andre medlemsstater. For at sikre at de pågældende produkter ikke indgår i samhandelen inden for Unionen, bør medlemsstaterne gennemføre passende kontrol i overensstemmelse med Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (2).
(1)

Den 7. november 2000 bemyndigede Rådet Kommissionen til at forhandle inden for rammerne af Verdensorganisationen for Intellektuel Ejendomsret (WIPO) for at sikre Det Europæiske Fællesskabs deltagelse i den diplomatiske konference, der skulle afholdes i Genève fra den 7. til den 20. december 2000, med henblik på at udarbejde et instrument til beskyttelse af udøvende kunstneres ret til deres audiovisuelle fremførelser.
(3)

Efter en negativ evalueringsrapport fra ANSES af 3. september 2012, er den tilladelse, der i overensstemmelse med beslutning 2000/258/EF blev givet til det centrale statslaboratorium for veterinærmedicin i Kiev den 30. januar 2006, blevet trukket tilbage i overensstemmelse med Kommissionens afgørelse 2010/436/EU af 9. august 2010 om gennemførelse af Rådets beslutning 2000/258/EF for så vidt angår godkendelsesprøvninger med henblik på videreførelse af godkendelse af laboratorier til at foretage serologiske test til kontrol af rabiesvacciners virkning (2).
(3)

De tyske myndigheder gjorde gældende, at selv om motorsaven var forsynet med CE-mærkningen, var den ikke ledsaget af en EF-overensstemmelseserklæring, udstedt og underskrevet af fabrikanten eller dennes repræsentant, jf. artikel 5, stk. 1, litra e), i direktiv 2006/42/EF. De gjorde desuden gældende, at selv om håndkædesave er blandt de kategorier af maskiner, der er anført i bilag IV til direktivet, og som er omfattet af en af de procedurer for overensstemmelsesvurdering, der henvises til i artikel 12, stk. 3 eller 4, var der ikke fremlagt bevis for, at motorsaven af typen HV 0003 havde været underlagt en sådan procedure.
(3)

Den 2. december 2009 fastslog Rådet (1) i overensstemmelse med artikel 126, stk. 6, i TEUF, at der forelå et uforholdsmæssigt stort underskud i Belgien. Den 2. december 2009, og desuden på grundlag af en henstilling fra Kommissionen, vedtog Rådet en henstilling til Belgien ("Rådets henstilling af 2. december 2009") med henblik på at korrigere det senest i 2012 i overensstemmelse med artikel 126, stk. 7, i TEUF og artikel 3 i Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud (2). For på troværdig og holdbar vis at bringe det samlede offentlige underskud ned under referenceværdien på 3 % af BNP, blev det henstillet til de belgiske myndigheder at: a) gennemføre de gældsreducerende foranstaltninger i 2010 som planlagt i udkastet til budgettet for 2010 og styrke den planlagte finanspolitiske indsats i 2011 og 2012; b) sikre en gennemsnitlig årlig strukturel budgettilpasning på ¾ % af BNP i perioden 2010-2012, hvilket også burde bidrage til igen at få gældskvoten til at falde i retning af referenceværdien i et tilfredsstillende tempo ved at genskabe et passende primært overskud; c) præcisere de foranstaltninger, som var nødvendige for at korrigere det uforholdsmæssigt store underskud senest i 2012, såfremt konjunkturerne tillod det, og fremskynde nedbringelsen af underskuddet, hvis de økonomiske eller budgetmæssige forhold viste sig at blive bedre end forventet, da henstillingerne fra proceduren i forbindelse med uforholdsmæssigt store underskud blev udstedt; og d) styrke overvågningsmekanismerne for at sikre, at de finanspolitiske mål overholdes. Rådet fastsatte i sin henstilling fristen for iværksættelse af virkningsfulde foranstaltninger i overensstemmelse med bestemmelserne i artikel 3, stk. 4, i forordning (EF) nr. 1467/97 til den 2. juni 2010.
4)

Artikel 13 affattes således: »Artikel 13 Finansielle ordninger 1. Det finansielle referencegrundlag til dækning af udgifterne i forbindelse med EU BAM Rafah for perioden fra den 25. november 2005 til den 31. december 2011 udgør 21 570 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. januar 2012 til den 30. juni 2012 udgør 970 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2012 til den 30. juni 2013 udgør 980 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2013 til den 30. juni 2014 udgør 940 000 EUR. 2. Alle udgifter forvaltes efter de procedurer og regler, der gælder for EU's almindelige budget. Statsborgere fra tredjelande, der bidrager finansielt til missionen, fra værtsparterne og, hvis det er nødvendigt af hensyn til missionens operative behov, fra nabolandene kan byde på kontrakter. 3. EU BAM Rafah har ansvaret for gennemførelsen af missionens budget. Missionen undertegner med henblik herpå en aftale med Kommissionen. 4. EU BAM Rafah har ansvaret for eventuelle klager og forpligtelser, der opstår som følge af gennemførelsen af mandatet fra den 1. juli 2013, med undtagelse af klager vedrørende en alvorlig forseelse begået af missionschefen, som han/hun skal drages til ansvar for. 5. De finansielle ordninger skal overholde kommandovejen, jf. artikel 4, 4a og 5, og opfylde EU BAM Rafahs operative krav, herunder udstyrets kompatibilitet og holdenes interoperabilitet. 6. Udgifter er støtteberettigede fra den dato, hvor denne fælles aktion træder i kraft.«
(1)

Ifølge artikel 3, stk. 1, i direktiv 2009/158/EF skal de planer over nationale foranstaltninger, som hver medlemsstat har iværksat for at sikre, at reglerne i bilag II til forordningen vedrørende godkendelse af virksomheder med henblik på samhandel med de pågældende varer inden for Unionen overholdes, forelægges Kommissionen.
(1)

Artikel 3, stk. 3, første og fjerde afsnit, i protokol (nr. 36) om overgangsbestemmelser, der er knyttet som bilag til traktaterne fastsætter, at indtil den 31. oktober 2014, når Rådet vedtager en retsakt med kvalificeret flertal, kontrolleres det, hvis et medlem af Rådet kræver det, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning.
(4)

Artikel 14, stk. 2, første afsnit, i traktaten om Den Europæiske Union fastsætter kriterierne for Europa-Parlamentets sammensætning, nemlig at antallet af repræsentanter for Unionens borgere ikke må overstige syv hundrede og halvtreds plus formanden, at borgerne skal repræsenteres degressivt proportionalt med en mindstetærskel på seks medlemmer for hver medlemsstat, og at ingen medlemsstat kan tildeles mere end seksoghalvfems pladser.
(4)

For bedst at kunne imødekomme det ønske, som er kommet til udtryk ovenfor i betragtning 2, og fremme en optimal integrering af de nye generaladvokater har Domstolen foreslået, at en af generaladvokaterne påbegynder sin embedsvirksomhed den 1. juli 2013, som er den fastsatte dato for Kroatiens tiltrædelse, under forudsætning af, at alle ratifikationsdokumenter er blevet deponeret forud for denne dato, og at de to øvrige generaladvokater påbegynder deres embedsvirksomhed den 7. oktober 2015 i forbindelse med den delvise fornyelse af Domstolens sammensætning —
UDKAST

DET BLANDEDE EØS-UDVALGS AFGØRELSE Nr. …/…

af

om ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på det statistiske område

DET BLANDEDE EØS-UDVALG HAR —

under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og

ud fra følgende betragtninger:

I Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017 (1) er fastsat finansieringsrammen for 2013 for gennemførelsen af det europæiske statistiske program 2013-17. Der mangler stadig at blive truffet afgørelse om den finansielle tildeling for 2014-17.

EØS' statistiske program for 2013 bør bygge på forordning (EU) nr. 99/2013 og omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde.

Protokol 30 til aftalen bør ændres for at gøre det muligt at gennemføre dette udvidede samarbejde fra den 1. januar 2013 —

VEDTAGET DENNE AFGØRELSE:

Artikel 1

Der indsættes følgende efter artikel 4 (Modernisering af den europæiske erhvervs- og handelsstatistik (MEETS)) i protokol 30 til EØS-aftalen:

"Artikel 5

Statistisk program 2013

1. Denne artikel vedrører følgende retsakt:

— 32013 R 0099: Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017 (EUT L 39 af 9.2.2013, s. 12).

2. Det europæiske statistiske program 2013-2017, jf. forordning (EU) nr. 99/2013, udgør rammerne for EØS' statistiske foranstaltninger, som skal gennemføres i perioden fra den 1. januar 2013 til den 31. december 2013. Alle hovedområder i det europæiske statistiske program 2013-2007 betragtes som relevante for EØS' statistiske samarbejde og er åbne for EFTA-staternes uindskrænkede deltagelse.

3. EFTA's statistiske kontor og Eurostat udarbejder i fællesskab et særskilt statistisk program for EØS for 2013. EØS' statistiske program for 2013 udarbejdes som et delprogram af og sideløbende med det årlige arbejdsprogram, der udarbejdes af Kommissionen i overensstemmelse med forordning (EU) nr. 99/2013. EØS' statistiske program 2013 godkendes af de kontraherende parter i overensstemmelse med deres egne interne procedurer.

4. I 2013 bidrager EFTA-staterne i overensstemmelse med artikel 82, stk. 1, litra a), i aftalen og de dertil knyttede finansforordninger finansielt med et beløb svarende til 75 % af beløbet under budgetposterne 29 02 05 (det europæiske statistiske program 2013-17) og 29 01 04 05 (politik for statistisk information - udgifter til administrativ forvaltning), der er opført på Den Europæiske Unions budget for 2013."
(7)

Ratifikationen af transportprotokollen vil styrke det grænseoverskridende samarbejde med de lande, der ikke er medlemmer af Unionen, nemlig med Liechtenstein, Monaco og Schweiz, hvilket vil bidrage til at sikre, at Unionens mål deles af de regionale partnere, og at de initiativer, der tages, omfatter hele Alperegionen.
(5)

Den Europæiske Fødevaresikkerhedsautoritet (EFSA) afgav den 26. september 2012 en positiv udtalelse i overensstemmelse med artikel 6 og 18 i forordning (EF) nr. 1829/2003. EFSA konkluderede, at Ms8-, Rf3- og Ms8 × Rf3-raps som beskrevet i ansøgningen er lige så sikkert som det tilsvarende ikke genetisk modificerede produkt for så vidt angår de potentielle virkninger for menneskers og dyrs sundhed og for miljøet. EFSA konkluderede derfor, at markedsføring af fødevarer og fødevareingredienser, der indeholder, består af eller er fremstillet af Ms8-, Rf3- og Ms8 × Rf3-raps som beskrevet i ansøgningen ikke kan formodes at ville have nogen negative virkninger for menneskers eller dyrs sundhed eller for miljøet i forbindelse med de påtænkte anvendelsesformål (4).
(2)

Ifølge artikel 103o i forordning (EF) nr. 1234/2007 kunne medlemsstaterne senest den 1. december 2012 beslutte at yde støtte til vinavlere for regnskabsåret 2014 ved at tildele dem betalingsrettigheder som omhandlet i afsnit III, kapitel 1, i forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (2).
I henhold til artikel 3, stk. 6, i beslutning 2009/470/EF skal EU-tilskuddet udgøre 100 % af udgifterne til vaccine og 50 % af udgifterne til selve vaccinationen. På grund af behovet for at undgå uforholdsmæssigt store udgifter for EU-budgettet må der dog fastsættes maksimumsbeløb, som afspejler, hvad der er rimelig betaling for udgifter til levering af vaccinen og udgifter til gennemførelse af vaccinationen. Rimelig betaling er betaling for materiale eller en tjenesteydelse til en pris, der står i rimeligt forhold til markedspriserne. Det er derfor nu, i afventning af at Kommissionen foretager kontrol på stedet, nødvendigt at godkende et EU-tilskud til Letland og at fastsætte det beløb, der skal udbetales som første rate af EU-tilskuddet.
(4)

De pågældende medlemsstater har indsendt årlige budgetoverslag for 2013, jf. artikel 2, stk. 2, i Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til indsamling og forvaltning af grunddata om fiskeri (4). Kommissionen har evalueret medlemsstaternes årlige budgetoverslag, jf. artikel 4 i forordning (EF) nr. 1078/2008, under hensyntagen til de godkendte nationale programmer.
(3)

Ifølge artikel 61, stk. 2, i forordning (EF) nr. 1224/2009 kan kontrolmyndighederne i den medlemsstat, hvor fiskevarerne landes, give tilladelse til, at varerne vejes efter transport til registrerede brugere, registrerede auktioner eller andre organer eller personer, der er ansvarlige for den første afsætning af fiskevarer i en anden medlemsstat, forudsat at de pågældende medlemsstater har indført et fælles kontrolprogram, der er godkendt af Kommissionen og omhandlet i artikel 94 i forordning (EF) nr. 1224/2009. Det fælles kontrolprogram skal være i overensstemmelse med den risikobaserede metode, der er fastsat i artikel 77, stk. 3, og i bilag XXII til gennemførelsesforordning (EU) nr. 404/2011.
(3)

Det Videnskabelige og Tekniske Udvalg kan, for i fuldt omfang at udnytte den omfattende ekspertise, der er nødvendig for, at det kan udføre sine opgaver, i henhold til sin forretningsorden opfordre medlemmernes suppleanter til at deltage i møderne —
1.

I teksten til punkt 66t (Europa-Parlamentets og Rådets forordning (EF) nr. 549/2004) foretages følgende ændringer: i) Følgende tekst tilføjes: », som ændret ved: — 32009 R 1070: Europa-Parlamentets og Rådets forordning (EF) nr. 1070/2009 af 21. oktober 2009 (EUT L 300 af 14.11.2009, s. 34).« ii) Tilpasningstekst a) affattes således: »a) I artikel 5 tilføjes følgende stykker: »6. EFTA-staterne deltager fuldt ud i arbejdet i det udvalg, der er nedsat i henhold til stk. 1, men har ingen stemmeret. 7. EFTA-Tilsynsmyndigheden har observatørstatus i Udvalget for Det Fælles Luftrum.« « iii) Tilpasning b) bliver til tilpasning h). iv) Følgende tilpasninger indsættes: »b) I artikel 11 erstattes ordet »fællesskabsdækkende« af »regionale eller nationale«, for så vidt angår Island. c) For så vidt angår Island, anvendes artikel 11 fra den 1. januar 2015. d) Artikel 11, stk. 2, første punktum, affattes således: »EFTA-staternes Stående Udvalg kan udpege Eurocontrol eller en anden upartisk og kompetent instans til at fungere som et »præstationsvurderingsorgan«. Hvis Kommissionen allerede har udpeget er præstationsvurderingsorgan, skal EFTA-staternes Stående Udvalg bestræbe sig på at udpege samme enhed på sammenlignelige vilkår for at varetage samme opgaver, for så vidt angår EFTA-staterne.« e) I artikel 11, stk. 3, litra c), tilføjes følgende stykke: »Hvis en funktionel luftrumsblok dækker en eller flere EU-medlemsstaters og en eller flere EFTA-staters luftrum, skal Kommissionen, for så vidt angår EU-medlemsstater, og EFTA-Tilsynsmyndigheden, for så vidt angår EFTA-staterne, udføre de opgaver og udøve de beføjelser, der er fastlagt i dette punkt. Kommissionen og EFTA-Tilsynsmyndigheden skal i denne henseende samarbejde med henblik på at vedtage identiske afgørelser.« f) I artikel 11, stk. 3, litra e), tilføjes følgende stykke: »Hvis vurderingen vedrører præstationsmål, som vedrører en eller flere EU-medlemsstater og en eller flere EFTA-stater, skal vurderingen udføres af EFTA-Tilsynsmyndigheden, for så vidt angår EFTA-staterne, og af Kommissionen, for så vidt angår EU-medlemsstaterne. Kommissionen og EFTA-Tilsynsmyndigheden samarbejder med henblik på i fællesskab at fremlægge resultaterne for Udvalget for Det Fælles Luftrum.« g) I artikel 13a, for så vidt angår EFTA-staterne, erstattes ordene »medlemsstaterne og Kommissionen« af »EFTA-staterne og EFTA-Tilsynsmyndigheden«.«
(46)

Mens Lidl kun var interesseret i at overtage den omtvistede grund, så ville Konsum ifølge de svenske myndigheder ikke være flyttet fra Åre Torv, hvis man ikke havde kunnet erhverve de to stykker jord i Åre Prästbord, som grænsede op til grunden. Det omstridte salg var en del af en række sammenkædede handler med jord, der havde det samme formål som kommunens udviklingsplan for området, nemlig en ejendomssammenlægning, som menes at være nødvendig for at skabe et bilfrit område omkring Åre Torv. I modsætning til den aftale, som blev indgået mellem Konsum og kommunen, indeholdt Lidls bud ikke nogen henvisninger til eller detaljer vedrørende udviklingsplanen. Hvis Lidls bud var blevet godkendt, ville man således løbe risikoen for ikke at nå målene i udviklingsplanen, hvilket, set ud fra kommunens synsvinkel, betød at de to bud ikke kunne betragtes som sammenlignelige.
(6)

For at give Kommissionen mulighed for at underrette de øvrige medlemsstater og ajourføre den fælles sortsliste over landbrugsplantearter, bør det kræves, at Tyskland giver Kommissionen meddelelse herom, når landet gør brug af den tilladelse, der indrømmes i henhold til nærværende afgørelse.
(4)

I henhold til Kommissionens beslutning 2009/719/EF af 28. september 2009 om tilladelse til, at visse medlemsstater reviderer deres årlige BSE-overvågningsprogrammer (4), senest ændret ved gennemførelsesafgørelse 2013/76/EU (5), kan visse medlemsstater ophøre med at teste sunde, slagtede kreaturer. Det vil få væsentlige konsekvenser for antallet af de tests, der skal gennemføres i henhold til deres programmer for overvågning af transmissible spongiforme encephalopatier (TSE) og for udryddelse af bovin spongiform encephalopati (BSE) og scrapie, som er godkendt for 2013, og væsentligt reducere de dertil knyttede finansieringsbehov.